Mpumalanga-polisieman in hof oor diefstal | Maroela Media
'n Polisiebeampte van Mpumalangawat daarvan aangekla word dat hy 'n selfoon, wat as getuienis sou dien, gesteel het, is Donderdag op borgtog vrygelaat.
Sersant Gerald Sedibe, woordvoerder vir die polisie, het gesê ao. Ronnie Shisane (43) het in die landdroshof in Acornhoek verskyn op aanklag van diefstel en dwarsboming van die gereg. Shisane is in hegtenis geneem nadat 'n selfoon, wat as getuienis in 'n kriminele saak sou dien, vermis geraak het. Hy is op R1 000 borgtog vrygelaat. Hy sal weer op 18 Oktober in die hof verskyn.